4. การประกอบธุรกิจของแต่ละสายผลิตภัณฑ์

(1) ลักษณะการให้บริการ

ธุรกิจของบริษัท

บริษัทหลักทรัพย์เอเซีย พลัส จำกัด (มหาชน) เข้าเป็นสมาชิกตลาดหลักทรัพย์แห่งประเทศไทย
หมายเลข 8 ตั้งแต่ปี 2531
บริษัทให้บริการการเป็นนายหน้าซื้อขายหลักทรัพย์จดทะเบียนในตลาดหลักทรัพย์
และในตลาดหลักทรัพย์เอ็ม เอ ไอ การเป็นตัวแทนซื้อขายสัญญาซื้อขายล่วงหน้า
ให้บริการที่ปรึกษาการลงทุน การให้บริการทางด้านวาณิชธนกิจ ได้แก่
การเป็นที่ปรึกษาการเงินและการจัดจำหน่ายหลักทรัพย์ การยืมและให้ยืมหลักทรัพย์
และการให้บริการงานด้านวิจัย วิเคราะห์หลักทรัพย์

1.  ธุรกิจการเป็นนายหน้าซื้อขายหลักทรัพย์

บริษัทให้บริการการเป็นนายหน้าหรือตัวแทนซื้อขายหลักทรัพย์แก่นักลงทุนทั้งในประเทศและต่างประเทศ
ทั้งที่เป็นรายบุคคลและสถาบัน
โดยมีสำนักงานสาขาที่ให้บริการแก่นักลงทุนทั้งในเขตกรุงเทพมหานครและเขตภูมิภาค รวมทั้งสิ้น
19สาขา ( ณ วันที่ 1 มีนาคม 2553) มีทีมงานด้านการตลาด และด้านการวิเคราะห์หลักทรัพย์
ที่มีคุณภาพและมีประสบการณ์ พร้อมให้คำปรึกษาแก่นักลงทุน
ทั้งทางด้านปัจจัยพื้นฐานและปัจจัยทางเทคนิค

นอกจากนี้ ลูกค้ายังสามารถเข้าถึงข้อมูลรายงานสดสภาวะหุ้นแบบ Real Time บทวิจัย
บทวิเคราะห์ทางเทคนิค และแหล่งความรู้ต่าง ๆ สำหรับนักลงทุน ผ่านทางเว็บไซต์ของบริษัทที่
www.asiaplus.co.th ได้อีกทางหนึ่ง

  นักลงทุนสามารถเปิดบัญชีซื้อขายหลักทรัพย์ผ่านบริษัทได้ 2 ประเภท คือ

(1) บัญชีซื้อขายหลักทรัพย์ด้วยเงินสด แบ่งได้เป็น 2 แบบ
    โดยบริษัทจะพิจารณาจากปัจจัยความเสี่ยงในการชำระราคา ดังนี้

    1.  บัญชีเงินสด (Cash Account)
        เป็นบัญชีซื้อขายหลักทรัพย์ที่ลูกค้าสามารถซื้อขายหลักทรัพย์ โดยวางหลักประกันร้อยละ 15
        ตามเกณฑ์ของตลาดหลักทรัพย์แห่งประเทศไทย
        โดยลูกค้าจะต้องชำระราคาค่าซื้อหลักทรัพย์ให้บริษัทภายใน 3 วันทำการ
        นับจากวันที่ซื้อหลักทรัพย์ และบริษัทจะส่งมอบค่าขายหลักทรัพย์ให้แก่ลูกค้าในวันทำการที่ 3
        นับจากวันที่ขายหลักทรัพย์

    2.  บัญชีเงินสดแบบมีหลักประกันเต็มจำนวน (Cash Balance Account)
        เป็นบัญชีซื้อขายหลักทรัพย์ที่ลูกค้าสามารถซื้อหลักทรัพย์ได้ตามจำนวนเงินที่ลูกค้าวางไว้เป็นหลักประกันกับบริษัทเพื่อการชำระค่าซื้อหลักทรัพย์
        และเมื่อลูกค้ามีการขายหลักทรัพย์
        บริษัทจะเก็บรักษาค่าขายนั้นไว้ในบัญชีลูกค้าเพื่อกำหนดอำนาจซื้อต่อไป

(2) บัญชีเงินให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance Account)
    เป็นบัญชีซื้อขายหลักทรัพย์ที่ลูกค้าสามารถกู้ยืมเงินเพื่อซื้อหลักทรัพย์จากบริษัท
    โดยลูกค้าต้องวางเงินสด และ/หรือ หลักทรัพย์ เป็นหลักประกันการชำระหนี้ในอัตราส่วนขั้นต่ำ
    ร้อยละ 50 หรือไม่ต่ำกว่าอัตราที่ตลาดหลักทรัพย์กำหนด

การสั่งซื้อขายหลักทรัพย์สามารถทำได้ 2 ช่องทางคือ

1. ส่งคำสั่งซื้อขายผ่านผู้ติดต่อกับผู้ลงทุน โดยทางโทรศัพท์ หรือที่ห้องค้าหลักทรัพย์ของบริษัท

2. สั่งซื้อขายด้วยตนเองผ่านระบบอินเตอร์เน็ต โดยเปิดบัญชีซื้อขายกับบริษัทได้ทั้ง 2
ประเภทดังกล่าวข้างต้น

ในปี 2552 มูลค่าการซื้อขายหลักทรัพย์ผ่านบริษัทมีจำนวนรวมทั้งสิ้น 505,569.66 ล้านบาท
(นับรวมการซื้อขายของบัญชีบริษัทในช่วงเดือนพฤศจิกายนและธันวาคม 2552 ด้วย)
โดยมีส่วนแบ่งการตลาดร้อยละ 5.71
ของมูลค่าการซื้อขายรวมในตลาดหลักทรัพย์แห่งประเทศไทยและตลาดหลักทรัพย์ เอ็ม เอ ไอ
จัดเป็นอันดับที่ 2 เปรียบเทียบกับปี 2551 และปี 2550 ซึ่งบริษัทมีส่วนแบ่งการตลาดเป็นอันดับที่ 3
หรือคิดเป็นร้อยละ 5.38 และอันดับที่ 2 หรือคิดเป็นร้อยละ 5.74 ตามลำดับ

  ---------------------------------------------------------------------------------
  มูลค่าการซื้อขายหลักทรัพย์                  2552           2551           2550
  ------------------------------------ -------------- -------------- --------------
  ตลาดหลักทรัพย์ฯ และตลาด เอ็ม เอ ไอ       4,428,979.19   3,981,230.00   4,271,819.92
  (ล้านบาท)*                                                          

  บริษัท* (ล้านบาท)                       505,569.66     428,740.75     490,241.84

  ส่วนแบ่งตลาดของบริษัท (%)                5.71           5.38           5.74

  อันดับที่                                2              3              2

  แยกตามประเภทลูกค้า                                                   

  - บัญชีลงทุนของบริษัท                     12.96          7.88           3.84

  - ลูกค้าสถาบัน                          2.24           4.77           4.56

  - ลูกค้าทั่วไปในประเทศ                   77.13          73.20          70.14

  - ลูกค้าต่างประเทศ                      7.66           14.16          21.46

  แยกตามประเภทบัญชี (%)                                                

  บัญชีเงินสด                             81.66          86.97          88.73

  บัญชีเงินกู้ยืมเพื่อซื้อหลักทรัพย์                18.34          13.03          11.27

  แยกตามช่องทางการส่งคำสั่งซื้อขาย (%)                                     

  - ผ่านผู้ติดต่อผู้ลงทุน                      69.74          76.54          79.48

  - ผ่านระบบอินเทอร์เน็ท                   30.26          23.46          20.52
  ---------------------------------------------------------------------------------

* เป็นมูลค่าการซื้อขายที่รวมการซื้อขายของบัญชีบริษัท

บริษัทมีรายได้ค่าธรรมเนียมจากการเป็นนายหน้าซื้อขายหลักทรัพย์ ในปี 2552 จำนวน 960.02
ล้านบาท หรือเท่ากับร้อยละ 64.68 ของรายได้รวมของบริษัท เปรียบเทียบกับปี 2551 และปี
2550 ซึ่งมีรายได้ค่าธรรมเนียมจากการเป็นนายหน้าซื้อขายหลักทรัพย์ จำนวน 900.16 ล้านบาท
หรือเท่ากับร้อยละ 73.44 และ1,100.16 ล้านบาท หรือเท่ากับร้อยละ 66.60 ตามลำดับ

  นโยบายในการเปิดบัญชีซื้อขายหลักทรัพย์ให้ลูกค้า

บริษัทมีนโยบายเปิดให้ผู้ที่ประสงค์จะลงทุนในตลาดหลักทรัพย์แห่งประเทศไทย
ได้มีโอกาสที่จะเข้ามาเปิดบัญชีกับบริษัทในทุกระดับ
ทั้งนี้ต้องอยู่ในหลักเกณฑ์การพิจารณาตามคุณสมบัติดังนี้

บุคคลธรรมดา

  1. มีหน้าที่การงานเป็นหลักแหล่ง

  2. มีฐานะมั่นคง

  3. มีรายได้ประจำและเพียงพอสำหรับการลงทุน

  4. มีเงินออม

  5. มีความสามารถในการชำระเงิน ในขอบเขตวงเงินที่ได้มีการอนุมัติให้

ลูกค้าสถาบัน

  1. มีฐานะทางการเงิน (Financial Position) ที่มั่นคง

  2. มีผู้ถือหุ้นเป็นที่ยอมรับ

  3. มีผู้บริหารที่มีประสบการณ์และเป็นที่เชื่อถือ

  4. มีผลประกอบการที่มีกำไร

ขั้นตอนการอนุมัติและอำนาจการอนุมัติ

  (1) การซื้อขายหลักทรัพย์ด้วยวิธีเงินสด

การพิจารณารับลูกค้า

1.  เจ้าหน้าที่การตลาดจะเป็นผู้ชี้แจงกฎระเบียบการซื้อขายหลักทรัพย์ด้วยบัญชีเงินสดตามกฎระเบียบตลาดหลักทรัพย์แห่งประเทศไทยและตามเงื่อนไขที่บริษัทกำหนดเพื่อให้ลูกค้าเข้าใจในเบื้องต้น

2.  ให้ลูกค้ากรอกรายละเอียดในคำขอเปิดบัญชีซื้อขายหลักทรัพย์
    โดยให้มีข้อมูลประวัติของลูกค้าเพื่อประกอบการพิจารณาอย่างเพียงพอในการรับเป็นลูกค้า
    และนับตั้งแต่วันที่ 16 มีนาคม 2550 เป็นต้นมา
    ลูกค้าต้องให้ข้อมูลเพิ่มเติมตามหลักเกณฑ์เกี่ยวกับการรู้จักลูกค้า
    และการตรวจสอบเพื่อทราบข้อเท็จจริงเกี่ยวกับลูกค้า (Know Your Customer /
    Customer Due Diligence) ตามแนวของสมาคมบริษัทหลักทรัพย์
    และมีเอกสารหลักฐานประกอบ ได้แก่ สำเนาบัตรประจำตัวประชาชน สำเนาทะเบียนบ้าน
    สำเนาหนังสือรับรองการจดทะเบียนบริษัท สำเนาใบอนุญาตประกอบกิจการ
    (กรณีธุรกิจเฉพาะ) ตัวอย่างลายมือชื่อลูกค้าหรือผู้มีอำนาจลงนาม (กรณีนิติบุคคล)
    สำเนาสมุดฝากเงิน สำเนาใบรับฝากเงิน
    สำเนาตั๋วสัญญาใช้เงินเพื่อเป็นหลักฐานการมีฐานะและการออมทรัพย์

3.  ให้ลูกค้าลงนามในหนังสือดังต่อไปนี้คือ คำขอเป็นลูกค้าเพื่อเปิดบัญชีซื้อขายหลักทรัพย์ สัญญา
    ตั้งตัวแทนนายหน้าซื้อขายหลักทรัพย์ สัญญาซื้อขายหลักทรัพย์ด้วยเงินสด
    บันทึกข้อตกลงเกี่ยวกับการดูแลรักษาทรัพย์สินของลูกค้า
    หนังสือแต่งตั้งตัวแทนเพื่อซื้อขายหลักทรัพย์ (กรณีลูกค้ามอบอำนาจให้ผู้อื่นทำการแทน)

  กรณีลูกค้าของสำนักงานใหญ่

-   เมื่อเจ้าหน้าที่ได้ตรวจดูความถูกต้องของเอกสารครบถ้วน
    และพิจารณาเห็นว่าสมควรจะอนุมัติให้มีวงเงินซื้อขายหลักทรัพย์กับบริษัทได้
    ก็จะเสนอความเห็นพร้อมกำหนดวงเงินต่อผู้บังคับบัญชาตามลำดับชั้น เพื่อพิจารณาอนุมัติ

กรณีลูกค้าของสำนักงานสาขา 

  - เจ้าหน้าที่การตลาดเสนอความเห็นพร้อมกำหนดวงเงินไปยังผู้จัดการสำนักงานสาขา

  - ผู้จัดการสำนักงานสาขาพิจารณาคำขอของลูกค้า
  พร้อมเอกสารหลักฐานและความเห็นของเจ้าหน้าที่การตลาด
  แล้วเสนอความเห็นของตนมายังผู้บริหารที่ดูแลสายงานสำนักงานสาขา ซึ่งอยู่ที่สำนักงานใหญ่
  อำนาจอนุมัติวงเงินเป็นไปตามลำดับชั้นเช่นเดียวกับลูกค้าสำนักงานใหญ่

อำนาจอนุมัติ

  บริษัทได้มีการจัดแบ่งเจ้าหน้าที่บริหารผู้มีอำนาจอนุมัติ แยกตามกลุ่ม ดังนี้

  กลุ่มที่ 1 ได้แก่ เจ้าหน้าที่บริหารชั้น ผู้อำนวยการ สายงานการตลาด
  ที่ได้รับแต่งตั้งจากคณะกรรมการบริหาร

  กลุ่มที่ 2 ได้แก่ เจ้าหน้าที่บริหารชั้น ผู้อำนวยการอาวุโส สายงานการตลาด
  ที่ได้รับแต่งตั้งจากคณะกรรมการบริหาร

  กลุ่มที่ 3 ได้แก่ เจ้าหน้าที่บริหารชั้น ผู้ช่วยกรรมการผู้อำนวยการ และรองกรรมการผู้อำนวยการ
  สายงานการตลาด ที่ได้รับแต่งตั้งจากคณะกรรมการบริหาร

  กลุ่มที่ 4 ได้แก่ กรรมการบริหาร

  การอนุมัติวงเงินเปิดบัญชีและการเพิ่มวงเงินซื้อหลักทรัพย์ให้แก่ลูกค้า
  บริษัทจะพิจารณาวงเงินให้ตามหลักเกณฑ์ที่กำหนดไว้ โดยแยกตามประเภทลูกค้า ได้แก่
  ลูกค้าประเภทบุคคลธรรมดา สถาบันการเงิน หรือบริษัทจัดการกองทุน และบุคคลอื่นๆ
  เพื่อให้การพิจารณาและอนุมัติวงเงินซื้อหลักทรัพย์ของลูกค้าเป็นไปโดยมีประสิทธิภาพ

  - กรณีลูกค้าประเภทบุคคลธรรมดา

+----------------+---------------------+-------------------------------+
|   วงเงินอนุมัติ    |   ผู้มีอำนาจอนุมัติ       |                               |
+================+=====================+===============================+
|                | (ก)                 | (ข)                           |
|                | กรณีวงเงินที่ขออนุมัติเป็น  | กรณีวงเง                       |
|                | ไปตามหลักเกณฑ์ของบริษัท | ินที่ขออนุมัตินอกเหนือหลักเกณฑ์ของบริษัท |
|                |                     | หรือกรณีลูกค้ามีความสำคัญพิเศษ*      |
+----------------+---------------------+-------------------------------+
|   ไม่เกิน 2      | กลุ่ม 1 ขึ้นไป          | -                             |
|   ล้านบาท       | คนใดคนหนึ่ง           |                               |
|                |                     | กลุ่ม 2 ลงนามร่วมกับกลุ่ม 3 หรือ กลุ่ม |
|   ไม่เกิน 10     | กลุ่ม 2 ขึ้นไป          | 4                             |
|   ล้านบาท       | คนใดคนหนึ่ง           |                               |
|                |                     | หรือ กลุ่ม 3 และ กลุ่ม 4           |
|   ไม่เกิน 30     | กลุ่ม 3 ขึ้นไป          | ลงนามร่วมกัน 2 คน               |
|   ล้านบาท       | คนใดคนหนึ่ง           |                               |
|                |                     | กลุ่ม 3 ลงนามร่วมกับกลุ่ม 4         |
|   ไม่เกิน 50     | กลุ่ม 4 คนใดคนหนึ่ง     |                               |
|   ล้านบาท       |                     | กลุ่ม 4 ลงนามร่วมกัน 2 คน         |
|                | คณะอนุกรรมการสินเชื่อ   |                               |
|   ไม่เกิน 75     |                     | คณะอนุกรรมการสินเชื่อ             |
|   ล้านบาท       | คณะอนุกรรมการสินเชื่อ   |                               |
|                |                     | คณะอนุกรรมการกิจการนายหน้า       |
|   ไม่เกิน 100    |                     |                               |
|   ล้านบาท       |                     |                               |
+----------------+---------------------+-------------------------------+
|   เกินกว่า 100   | คณะกรรมการบริษัท      |                               |
|   ล้านบาท       |                     |                               |
+----------------+---------------------+-------------------------------+

  หมายเหตุ : * ลูกค้ามีความสำคัญพิเศษ หมายถึง
  บุคคลที่มีชื่อเสียงและมีฐานะทางการเงินที่มั่นคงเป็นที่รับรู้กันโดย ทั่วไป

  ทั้งนี้อัตราค่าธรรมเนียมจะเท่ากับลูกค้าปกติ
  หากแต่ขั้นตอนการอนุมัติวงเงินอาจจะเร็วกว่าลูกค้าปกติ

  - กรณีลูกค้าประเภทนิติบุคคล

+----------------------+---------------+--------------+--------------+
|   ประเภทลูกค้า         |   ผู้มีอำนาจอนุมัติ |              |              |
+----------------------+---------------+--------------+--------------+
|                      | คณะอ          | คณะอนุกรรมการ | คณ           |
|                      | นุกรรมการสินเชื่อ |              | ะกรรมการบริษัท |
|                      |               | กิจการนายหน้า  |              |
+----------------------+---------------+--------------+--------------+
| บ                    | ไม่เกิน 200     |              | เกินกว่า 200   |
| ริษัทหลักทรัพย์จัดการกองทุน | ล้านบาท        |              | ล้านบาท       |
|                      |               |              |              |
| และกองทุน             |               |              |              |
+----------------------+---------------+--------------+--------------+
| นิติบุคคลอื่น             | ไม่เกิน 20      | ไม่เกิน 100    | เกินกว่า 100   |
|                      | ล้านบาท        | ล้านบาท       | ล้านบาท       |
+----------------------+---------------+--------------+--------------+

  1. การอนุมัติวงเงินให้แก่ลูกค้าประเภทบุคคลธรรมดา ตามกรณี (ข)
  ผู้บริหารตามสายการบังคับบัญชาของเจ้าหน้าที่การตลาดนั้น
  จะต้องทำบันทึกชี้แจงเหตุผลแห่งการขออนุมัติวงเงินดังกล่าว
  เสนอต่อผู้มีอำนาจเพื่อพิจารณาทุกครั้ง

  2. ในกรณีที่มีความจำเป็นเร่งด่วน
  และวงเงินที่ขออนุมัติอยู่ในอำนาจของคณะอนุกรรมการคณะใดคณะหนึ่ง
  อาจให้ผู้มีอำนาจอนุมัติในกลุ่มที่ 4 คนใดคนหนึ่ง
  พิจารณาให้ความเห็นชอบอนุมัติวงเงินชั่วคราวได้ก่อน
  และให้ขอสัตยาบันการอนุมัติจากคณะอนุกรรมการนั้นๆ
  หรือคณะกรรมการบริษัทในการประชุมครั้งต่อไป
  หากคณะอนุกรรมการหรือคณะกรรมการบริษัทไม่เห็นด้วยกับการอนุมัติวงเงินดังกล่าว
  ให้พิจารณาทบทวนวงเงินของ ลูกค้ารายนั้นทันที

  3. การอนุมัติวงเงินตามข้อ 1 และ ข้อ 2 ข้างต้น
  จะต้องนำเสนอต่อคณะอนุกรรมการนายหน้าเพื่อทราบในการประชุมครั้งแรกภายหลังจากที่มีการอนุมัติวงเงินดังกล่าว

  (2) การให้กู้ยืมเพื่อซื้อหลักทรัพย์ระบบเครดิตบาลานซ์

บริษัทให้บริการการให้กู้ยืมเพื่อซื้อหลักทรัพย์ระบบเครดิตบาลานซ์ (Credit Balance)
โดยมีหลักเกณฑ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด
โดยพิจารณาเป็นวงเงินรวมกับบัญชีเงินสดด้วย
สำหรับขั้นตอนและวิธีปฏิบัติในการให้กู้ยืมเพื่อซื้อหลักทรัพย์จะได้กล่าวในส่วนต่อไป
(ดูรายละเอียดได้ที่ส่วนที่ 1 หัวข้อ 5 (3) หน้า 38-39)

นโยบายการกำหนดอัตรา Margin ของหลักทรัพย์ บริษัทจะกำหนดรายชื่อหลักทรัพย์ที่อนุญาตให้ซื้อ
โดยพิจารณาหลักทรัพย์ที่มีผลประกอบการดี และมีสภาพคล่องในการซื้อขาย
โดยมีการกำหนดอัตรามาร์จิ้นเริ่มต้นของแต่ละหลักทรัพย์
และกำหนดปริมาณหุ้นที่อนุญาตให้ซื้อหรือฝากเข้าบัญชีเครดิตบาลานซ์
และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง
บริษัทประกาศรายชื่อหลักทรัพย์ที่อนุญาตให้ซื้อ พร้อมทั้งอัตรามาร์จิ้นเริ่มต้นของแต่ละหลักทรัพย์ ณ
ที่ทำการบริษัท และที่ทำการสำนักงานสาขา
ทั้งนี้อัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงานคณะกรรมการ
ก.ล.ต. หรือตลาดหลักทรัพย์แห่งประเทศไทย

2. ธุรกิจการเป็นตัวแทนซื้อขายสัญญาซื้อขายล่วงหน้า

บริษัทตลาดอนุพันธ์ (ประเทศไทย) จำกัด (มหาชน) หรือ Thailand Futures Exchange
Public Company Limited (TFEX)
ซึ่งเป็นบริษัทย่อยของตลาดหลักทรัพย์แห่งประเทศไทยได้เปิดให้มีการซื้อขายสัญญาซื้อขายล่วงหน้า
ตั้งแต่ปี 2549 ในปัจจุบันสัญญาซื้อขายล่วงหน้าที่ซื้อขายในตลาดอนุพันธ์ ได้แก่ SET50 Index
Futures, SET50 Index Options, Single Stock Futures และในปี 2552
บริษัทตลาดอนุพันธ์ (ประเทศไทย) จำกัด (มหาชน) ได้จัดให้มีการซื้อขายสินค้าใหม่เพิ่มขึ้นอีก 2
ประเภท ได้แก่ Gold Futures ที่เริ่มซื้อขายเมื่อวันที่ 2 กุมภาพันธ์ 2552
และเพิ่มจำนวนหุ้นอ้างอิงของสัญญาซื้อขายล่วงหน้าที่อ้างอิงกับหุ้นสามัญรายวัน (Single Stock
Futures) อีก 11 ตัว

บริษัทได้รับอนุญาตให้ประกอบธุรกิจตัวแทนซื้อขายสัญญาซื้อขายล่วงหน้าและได้เปิดบริการการเป็นตัวแทนซื้อขายสัญญาซื้อขายล่วงหน้า
เมื่อวันที่ 28 เมษายน 2549 ผู้ลงทุนได้ให้ความสนใจในตลาดอนุพันธ์เพิ่มขึ้นเป็นลำดับ
จากรูปแบบสินค้าที่ถูกพัฒนาเพื่อตอบสนองความต้องการของนักลงทุนอย่างต่อเนื่อง โดยในปี 2552
มีปริมาณการซื้อขายเฉลี่ยต่อวัน อยู่ที่ 12,771 สัญญา เพิ่มขึ้นร้อยละ 44 เมื่อเปรียบเทียบกับ
8,837 สัญญาต่อวัน ในปี 2551 หรือคิดเป็นมูลค่าการซื้อขายรวมเฉลี่ย 5,589 ล้านบาท ต่อวัน
ในปี 2552 เพิ่มขึ้นร้อยละ 47 จากระดับ 3,810 ล้านบาท ต่อวันในปี 2551

ปริมาณการซื้อขายอนุพันธ์ที่ผ่านบริษัทในปี 2552 มีจำนวนทั้งสิ้น 113,575 สัญญา เป็นมูลค่า
84,932.50 ล้านบาท คิดเป็นร้อยละ 3.18 ของตลาดอนุพันธ์ จัดเป็นอันดับที่ 9
โดยบริษัทมีรายได้รับค่านายหน้าจากการเป็นตัวแทนซื้อขายสัญญาซื้อขายล่วงหน้าในปี 2552 จำนวน
41.95 ล้านบาท หรือเท่ากับร้อยละ 2.83 ของรายได้รวมของบริษัท เปรียบเทียบกับปี 2551 และ
2550 ซึ่งมีจำนวน 39.25 ล้านบาท หรือเท่ากับร้อยละ 3.20 และจำนวน 31.07 ล้านบาท
หรือเท่ากับร้อยละ 1.88 ของรายได้รวมของบริษัท ตามลำดับ

3. ธุรกิจการค้าหลักทรัพย์

-ไม่มี-

4. ธุรกิจวาณิชธนกิจ

บริษัทเป็นหนึ่งในผู้นำในการให้บริการงานด้านวาณิชธนกิจ
โดยทีมงานที่มีความเชี่ยวชาญและประสบการณ์ในสายงาน เพื่อให้บริการที่มีคุณภาพอย่างต่อเนื่อง
ทำให้บริษัทเป็นที่ยอมรับและได้รับความไว้วางใจจากลูกค้าทั้งองค์กรของรัฐและบริษัทเอกชน
รวมถึงการได้รับรางวัลสำคัญๆหลายรายการจากหน่วยงานภายนอกซึ่งถือเป็นเครื่องยืนยันคุณภาพของงานบริการวาณิชธนกิจของบริษัทได้เป็นอย่างดี

ในปี 2551 บริษัทได้จัดตั้ง บริษัท ที่ปรึกษา เอเซีย พลัส จำกัด (ที่ปรึกษา เอเซีย พลัส)
ด้วยการเข้าไปถือหุ้น 100% ทั้งบริษัทและที่ปรึกษา เอเซีย พลัส
เป็นบริษัทที่ได้รับความเห็นชอบเป็นที่ปรึกษาทางการเงินจากสำนักงานกำกับหลักทรัพย์และตลาดหลักทรัพย์
ทำให้การประกอบธุรกิจการเป็นที่ปรึกษาทางการเงิน (Financial Advisory Service)
สามารถทำได้ทั้งสองบริษัท โดยงานที่ปรึกษาทางการเงินหลักจะดำเนินการภายใต้ ที่ปรึกษา เอเซีย
พลัส ในขณะที่บริษัทเองยังคงให้บริการธุรกิจการจัดจำหน่ายหลักทรัพย์ (Underwriting
Service) เช่นเดิม

  4.1 การเป็นที่ปรึกษาทางการเงิน (Financial Advisory Service)

ดำเนินการโดยบริษัทและที่ปรึกษา เอเซีย พลัส

การให้บริการงานที่ปรึกษาทางการเงินครอบคลุมด้านต่างๆ แก่บริษัททั่วไป
บริษัทจดทะเบียนในตลาดหลักทรัพย์แห่งประเทศไทย รวมถึงหน่วยงานราชการและรัฐวิสาหกิจ
โดยมุ่งเน้นการให้บริการโดยทีมงานที่มีความรู้และประสบการณ์ทางด้านการให้คำปรึกษาทางการเงินและได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
งานที่บริษัทให้บริการอยู่สามารถจำแนกได้พอสังเขป ดังนี้

  1. การออกและเสนอขายหลักทรัพย์

  1.1
  ให้บริการเป็นที่ปรึกษาทางการเงินในการออกและเสนอขายหลักทรัพย์ต่อประชาชนทั่วไปครั้งแรก
  (Initial Public Offering : IPO)

  1.2 นำหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศ (SET)
  หรือตลาดหลักทรัพย์ เอ็ม เอ ไอ (MAI)

  1.3 ให้บริการเป็นที่ปรึกษาทางการเงินในการระดมทุนเสนอขายต่อนักลงทุนเฉพาะเจาะจง
  (Private Placement) และเสนอขายต่อประชาชนทั่วไป (Public Offering)
  ผ่านการเสนอขายหลักทรัพย์ประเภทต่างๆ
  โดยคำนึงถึงโครงสร้างทางการเงินที่เหมาะสมเพื่อประโยชน์สูงสุดของบริษัทผู้ออกและเสนอขายหลักทรัพย์
  เช่น

  • ตราสารประเภททุน : หุ้นสามัญ หุ้นบุริมสิทธิ

  • ตราสารประเภทหนี้ : หุ้นกู้ หุ้นกู้ด้อยสิทธิ

  • ตราสารประเภทกึ่งหนี้กึ่งทุน : หุ้นกู้แปลงสภาพ ใบสำคัญแสดงสิทธิในการซื้อหุ้นสามัญ เป็นต้น

  2. การควบรวมกิจการและการซื้อขายกิจการ (Mergers and Acquisitions)

  2.1
  ให้บริการเป็นที่ปรึกษาทางการเงินในการศึกษาแสวงหาโอกาสการลงทุนในหลักทรัพย์ของบริษัทอื่นที่น่าสนใจและเป็นประโยชน์ต่อกิจการ

  2.2 ให้บริการเป็นที่ปรึกษาทางการเงินในการเข้าครอบงำกิจการแบบซื้อกิจการ (take over)
  และการควบรวมกิจการ (Mergers)

  2.3 ให้บริการเป็นที่ปรึกษาทางการเงินในการจัดทำคำเสนอซื้อหลักทรัพย์ (Tender Offer)
  และให้บริการเป็นตัวแทนรับซื้อหลักทรัพย์ (Tender Agent) ในการเข้าถือหลักทรัพย์
  เพื่อครอบงำกิจการตามระเบียบประกาศของสำนักงานคณะกรรมการกำกับหลักทรัพย์และตลาดหลักทรัพย์

  2.4 ให้บริการเป็นที่ปรึกษาทางการเงินในการเลือกพันธมิตรร่วมทุนที่เหมาะสม (joint
  venture)
  รวมถึงการให้คำแนะนำเชิงกลยุทธ์และเป็นที่ปรึกษาในการต่อรองเจรจาร่วมทุนและการให้บริการเป็นที่ปรึกษาทางการเงินในการประเมินมูลค่ากิจการเพื่อการลงทุนและ/หรือเพื่อการร่วมทุน

  3. ที่ปรึกษาทางการเงินอิสระ (Independent Financial Advisor Service)

  3.1 ให้ความเห็นอย่างเป็นอิสระต่อการเข้าทำรายการของบริษัทประเภทต่างๆ
  ตามประกาศตลาดหลักทรัพย์แห่งประเทศไทยกำหนด เช่น

  • รายการประเภทได้มาและจำหน่ายไปซึ่งทรัพย์สิน

  • รายการประเภทที่เกี่ยวโยงกัน

  3.2 ให้ความเห็นอย่างเป็นอิสระต่อการเข้าทำรายการของบริษัทประเภทต่างๆ
  ตามประกาศสำนักงานคณะกรรมการกำกับหลักทรัพย์และตลาดหลักทรัพย์กำหนด เช่น

  • การให้ความเห็นต่อคำเสนอซื้อหลักทรัพย์ (Tender Offer)

  • การให้ความเห็นต่อการขอยกเว้นไม่ทำคำเสนอซื้อหลักทรัพย์ (Whitewash) เป็นต้น

  4. การปรับโครงสร้างหนี้และฟื้นฟูกิจการ

  4.1 ให้บริการเป็นที่ปรึกษาทางการเงินในการศึกษาหาแนวทางการปรับโครงสร้างหนี้ที่เหมาะสม
  และจัดทำแผนปรับโครงสร้างและแผนฟื้นฟูกิจการ

  4.2
  ให้บริการเป็นที่ปรึกษาทางการเงินร่วมกับบริษัทจดทะเบียนในการจัดทำแผนฟื้นฟูกิจการเพื่อดำรงสถานะการจดทะเบียน

  5. ที่ปรึกษาทางการเงินทั่วไป

  5.1 ให้บริการเป็นที่ปรึกษาทางการเงินในงานแปรรูปรัฐวิสาหกิจ (Privatization)

  5.2 ให้บริการเป็นที่ปรึกษาทางการเงินในการประเมินมูลค่ากิจการ มูลค่าหุ้น (Business /
  Share Valuation)

  5.3
  ให้บริการเป็นที่ปรึกษาทางการเงินในการวิเคราะห์และประเมินความเป็นไปได้ของโครงการ
  (Feasibility Study) เป็นต้น

  5.4
  ให้บริการเป็นที่ปรึกษาทางการเงินในการศึกษาและเสนอแนวทางการปรับโครงสร้างกลุ่มบริษัท
  เพื่อให้ภาพของกลุ่มเกิดความชัดเจนมากขึ้นในเชิงการบริหารจัดการ
  และเพื่อความชัดเจนในมุมมองของนักลงทุน

  4.2 การจัดจำหน่ายหลักทรัพย์ (Underwriting Service)

ดำเนินการโดยบริษัท

บริษัทมีนโยบายในการเป็นผู้จัดจำหน่ายและรับประกันการจำหน่ายทั้งหลักทรัพย์ประเภทหนี้
และประเภททุน โดยเป็นธุรกิจที่ต่อเนื่องจากการเป็นที่ปรึกษาทางการเงิน
และการเข้าไปร่วมกับสถาบันการเงิน หรือบริษัทเงินทุนหลักทรัพย์อื่นในการจัดจำหน่ายหลักทรัพย์
ซึ่งมีทั้งที่บริษัทเป็นผู้จัดการการจัดจำหน่ายและรับประกันการจำหน่าย (Lead Underwriter)
ผู้ร่วมจัดจำหน่ายและรับประกันการจำหน่าย (Sub-Underwriter)

ลักษณะของงานที่ปรึกษาทางการเงินและผลงานที่ผ่านมาในปี 2552

ปี 2552 เป็นปีที่มีสัญญาณของการฟื้นตัวจากภาวะวิกฤตเศรษฐกิจโลกในปีก่อนหน้า
จากการเพิ่มขึ้นของตัวเลขสำคัญทางเศรษฐกิจและดัชนีของตลาดหลักทรัพย์สำคัญต่าง ๆ ทั่วโลก
โดยดัชนีตลาดหลักทรัพย์แห่งประเทศไทย (SET Index) ปรับตัวเพิ่มขึ้น ร้อยละ 63 จากระดับ
450 จุดในช่วงต้นปี มาอยู่ที่ 734.54 จุด ในช่วงปลายปี ในปี 2552
มีบริษัทเข้าจดทะเบียนเพื่อระดมทุนผ่านตลาดหลักทรัพย์แห่งประเทศไทยทั้งสิ้น 18 บริษัท
โดยแบ่งเป็น 7 บริษัทที่เข้าจดทะเบียนในตลาดหลักทรัพย์แห่งประเทศไทย และ 11
บริษัทที่เข้าจดทะเบียนในตลาดหลักทรัพย์ เอ็ม เอ ไอ โดยมีมูลค่าการระดมทุนรวม 6,169
ล้านบาท และแม้ว่าปี 2552 จะมีจำนวนบริษัทเข้าจดทะเบียนในตลาดหลักทรัพย์แห่งประเทศไทย
มากกว่าในปี 2551 ซึ่งมีจำนวน 12 บริษัท ก็ตาม ( 9 บริษัทในตลาดหลักทรัพย์แห่งประเทศไทย
และ 3 บริษัทในตลาดหลักทรัพย์ เอ็ม เอ ไอ) แต่มูลค่าการระดมทุนเมื่อเปรียบเทียบกับปี 2551
ซึ่งมีจำนวน 18,764 ล้านบาท นับว่าต่ำกว่ามาก
สาเหตุสำคัญเนื่องมาจากบริษัทที่เข้าจดทะเบียนในตลาดหลักทรัพย์แห่งประเทศไทย ในปี 2552
ประกอบด้วยบริษัทขนาดเล็กเป็นส่วนใหญ่ โดยในปี 2552 ที่ปรึกษา เอเซีย พลัส
เป็นที่ปรึกษาในการนำบริษัทเข้าจดทะเบียนในตลาดหลักทรัพย์ทั้งสิ้นรวม 3 บริษัท แยกเป็น
เข้าจดทะเบียนในตลาดหลักทรัพย์แห่งประเทศไทย 1 บริษัท และ ในตลาดหลักทรัพย์ เอ็ม เอ ไอ
2 บริษัท

จากภาวะดังกล่าวทำให้รายได้ค่าธรรมเนียมจากการเป็นที่ปรึกษาในการนำบริษัทเข้าจดทะเบียนในตลาดหลักทรัพย์แห่งประเทศไทย
มีแนวโน้มลดลง บริษัทจึงได้พิจารณาหาแหล่งรายได้อื่นๆมาชดเชย โดยในช่วงไตรมาส 4 ของปี
2552 บริษัทได้รับเป็นที่ปรึกษาให้แก่บริษัท น้ำมันพืชไทย จำกัด (มหาชน)
ในการระดมทุนจากประชาชนทั่วไป (PO)มูลค่า 845 ล้านบาท นอกจากนี้
ยังได้เพิ่มน้ำหนักโดยมุ่งเน้นงานที่ปรึกษาในการควบรวมกิจการมากขึ้น อาทิเช่น
การเป็นที่ปรึกษาในการทำ Backdoor Listing กรณี บริษัท มีเดีย ออฟ มีเดียส์ จำกัด
(มหาชน)
เพื่อชดเชยรายได้จากการที่ภาวะการระดมทุนผ่านการเข้าจดทะเบียนในตลาดหลักทรัพย์มีแนวโน้มลดลง

นอกจากงานประเภทออกและเสนอขายหลักทรัพย์และงานที่ปรึกษาในการควบรวมกิจการแล้ว
ในระหว่างปี 2552 ที่ปรึกษา เอเซีย พลัส ยังคงมีงานบริการที่ปรึกษาในการปรับโครงสร้างหนี้
รวมถึงงานประเมินมูลค่ากิจการ (Valuation) และงานบริการที่ปรึกษาทางการเงินทั่วไป
(General Financial Advisory)
ซึ่งเป็นอีกช่องทางของแหล่งรายได้ของธุรกิจวาณิชธนกิจของบริษัท

ในปี 2552 บริษัทมีรายได้ค่าธรรมเนียมจากธุรกิจวาณิชธนกิจ
ซึ่งประกอบด้วยค่าธรรมเนียมจากการจัดจำหน่ายหลักทกรัพย์และค่าธรรมเนียมที่ปรึกษาทางการเงิน
จำนวนรวม 31.57 ล้านบาท หรือเท่ากับร้อยละ 2.13 ของรายได้รวมของบริษัท เปรียบเทียบกับปี
2551 และปี 2550 ซึ่งมีจำนวน 18.08 ล้านบาท หรือคิดเป็นร้อยละ 1.48 และจำนวน 54.99
ล้านบาท หรือคิดเป็นร้อยละ 3.33 ของรายได้รวมของบริษัท ตามลำดับ

สำหรับบริษัทที่ปรึกษา เอเซีย พลัส จำกัด
ซึ่งมีรายได้หลักจากค่าธรรมเนียมการเป็นที่ปรึกษาทางการเงินนั้น ในปี 2552
มีรายได้จากการให้บริการเป็นจำนวน 42.59 ล้านบาท เปรียบเทียบกับปี 2551 ซึ่งมีจำนวน
33.17 ล้านบาท

5. ธุรกิจการลงทุน

บริษัทมีนโยบายลงทุนในตราสารทุน (หลักทรัพย์จดทะเบียนในตลาดหลักทรัพย์) ตราสารหนี้ หุ้นกู้
ตราสารอนุพันธ์ หน่วยลงทุน ตราสารที่มีหลักทรัพย์อ้างอิงในต่างประเทศ
และลงทุนในกิจการนอกตลาดหลักทรัพย์ที่มีโอกาสที่จะเข้าซื้อขายในตลาดหลักทรัพย์ได้ในอนาคต
หรือเป็นเงินลงทุนระยะยาวที่ให้ผลตอบแทนดี มีจุดเด่นในการดำเนินธุรกิจ
อยู่ในอุตสาหกรรมที่มีศักยภาพ และมีแนวโน้มการเติบโตอย่างต่อเนื่อง
และมีทีมผู้บริหารที่เข้าใจในธุรกิจการลงทุนดังกล่าวข้างต้น
บริษัทหวังผลตอบแทนในรูปของกำไรจากการซื้อขายหลักทรัพย์ เงินปันผล และดอกเบี้ยรับ ทั้งนี้
บริษัทไม่มีนโยบายกำหนดสัดส่วนการลงทุนในหลักทรัพย์เป็นระยะสั้นและระยะยาวที่แน่นอน
ขึ้นอยู่กับความเหมาะสม ผลตอบแทน และสภาพคล่อง เป็นสำคัญ

ณ วันที่ 30 ธันวาคม 2552 บริษัทมีเงินลงทุนในหลักทรัพย์ทั้งสิ้นรวม 2,175.30 ล้านบาท
เป็นเงินลงทุนในหลักทรัพย์ระยะสั้น/ปานกลาง จำนวน 1,286.02 ล้านบาท คิดเป็นร้อยละ 59.12
ของเงินลงทุนรวมของบริษัท และเงินลงทุนในหลักทรัพย์ระยะยาว จำนวน 889.29 ล้านบาท
คิดเป็นร้อยละ 40.88 ของเงินลงทุนรวมของบริษัท

ในปี 2552 บริษัทมีกำไรจากการซื้อขายหลักทรัพย์ทั้งสิ้น 302.81 ล้านบาท หรือเท่ากับร้อยละ
20.40 ของรายได้รวมของบริษัท เปรียบเทียบกับปี 2551 และปี 2550 ซึ่งมีจำนวน 55.59
ล้านบาท หรือเท่ากับร้อยละ 4.54 และจำนวน 260.03 ล้านบาท หรือเท่ากับร้อยละ 15.74
ของรายได้รวมของบริษัท ตามลำดับ นอกจากนี้
ยังมีรายได้ดอกเบี้ยและเงินปันผลรับจากเงินลงทุนของบริษัทอีกด้วย โดยในปี 2552 มีจำนวนรวม
95.03 ล้านบาท หรือเท่ากับร้อยละ 6.40 ของรายได้รวมของบริษัท เปรียบเทียบกับปี 2551
และปี 2550 ซึ่งมีจำนวน 135.27 ล้านบาท หรือเท่ากับร้อยละ 11.04 และจำนวน 142.11
ล้านบาท หรือเท่ากับร้อยละ 8.60 ของรายได้ของบริษัท ตามลำดับ (ในปี 2552
บริษัทไม่มีรายรับจากเงินปันผลของบริษัทย่อย)

6. ธุรกิจการยืมและให้ยืมหลักทรัพย์

บริษัทได้รับอนุญาตจากกระทรวงการคลังให้ประกอบธุรกิจหลักทรัพย์ประเภทกิจการยืมและให้ยืมหลักทรัพย์
และเริ่มให้บริการเมื่อวันที่ 14 กรกฎาคม 2549 เป็นต้นมา
โดยในแต่ละปีที่ผ่านมานักลงทุนได้ให้ความสนใจในบริการนี้เพิ่มขึ้นเป็นลำดับ
เนื่องจากเป็นการเพิ่มช่องทางในการลงทุน
เพิ่มผลตอบแทนและสามารถใช้ในการบริหารความเสี่ยงได้
โดยด้านผู้ยืมหลักทรัพย์เพื่อมาขายชอร์ตสามารถสร้างโอกาสในการทำกำไรในภาวะตลาดขาลง
ในขณะที่ผู้ให้ยืมหลักทรัพย์สามารถสร้างผลตอบแทนเพิ่มขึ้นจากหลักทรัพย์ที่ตนถืออยู่ ในปี 2552
ที่ผ่านมา
บริษัทได้เพิ่มรูปแบบการให้บริการแก่นักลงทุนทั่วไปให้สามารถยืมหลักทรัพย์เพื่อมาขายชอร์ตในบัญชีเงินสดได้
ซึ่งแต่เดิมนักลงทุนทั่วไปสามารถขายชอร์ตได้เฉพาะในบัญชีเครดิตบาลานซ์เท่านั้น

บริษัทมีรายได้รับค่าธรรมเนียมจากธุรกิจการให้ยืมหลักทรัพย์ ในปี 2552 จำนวน 1.66 ล้านบาท
หรือเท่ากับร้อยละ 0.11 ของรายได้รวมของบริษัท เปรียบเทียบกับปี 2551 และ 2550
ซึ่งมีรายรับค่าธรรมเนียมจากธุรกิจการให้ยืมหลักทรัพย์ จำนวน 1.83 ล้านบาท หรือเท่ากับร้อยละ
0.15 และจำนวน 0.28 ล้านบาท หรือเท่ากับร้อยละ 0.02 ของรายได้รวมของบริษัท ตามลำดับ

1.  ธุรกิจการบริหารสินทรัพย์ของลูกค้าและการเป็นที่ปรึกษาการลงทุน

ธุรกิจการบริหารสินทรัพย์ของลูกค้า เป็นธุรกิจที่มีการเติบโตสูงในโลกปัจจุบัน
บริษัทเห็นความสำคัญของธุรกิจนี้จึงได้ขยายงานด้านนี้มาตั้งแต่ครึ่งหลังของปี 2549
โดยให้บริการในการคัดสรรผลิตภัณฑ์การเงินที่เหมาะสมและน่าสนใจเสนอต่อลูกค้าทั้งที่เป็นนิติบุคคล
และรายบุคคล ธุรกิจนี้มีการขยายตัวขึ้นเป็นลำดับ โดย ณ วันที่ 31 ธันวาคม 2552
มีทรัพย์สินภายใต้การบริหาร เป็นมูลค่าทั้งสิ้น จำนวน 8,802.84 ล้านบาท ขยายตัวเพิ่มขึ้นร้อยละ
79.81 จากปี 2551

บริษัทได้เริ่มให้บริการการเป็นที่ปรึกษาการลงทุน ตั้งแต่ปี 2551
เพื่อเป็นการขยายธุรกิจไปสู่ลูกค้ารายใหญ่ที่ต้องการคำปรึกษาเกี่ยวกับการลงทุนเป็นพิเศษ และในปี
2552
บริษัทได้ขยายการให้บริการในด้านการซื้อขายตั๋วแลกเงินและตราสารหนี้แก่ลูกค้าบริษัทเพื่อตอบสนองต่อความต้องการที่หลากหลายของลูกค้า

บริษัทมีรายได้รับค่าธรรมเนียมจากการเป็นตัวแทนซื้อขายหน่วยลงทุน ในปี 2552 จำนวน 22.44
ล้านบาท หรือเท่ากับร้อยละ 1.51 ของรายได้รวมของบริษัท เปรียบเทียบกับปี 2551 และ 2550
ซึ่งมีรายรับค่าธรรมเนียมการเป็นตัวแทนซื้อขายหน่วยลงทุน จำนวน 9.02 ล้านบาท
หรือเท่ากับร้อยละ 0.74 และจำนวน 7.66 ล้านบาท หรือเท่ากับร้อยละ 0.46
ของรายได้รวมของบริษัท ตามลำดับ

2.  ธุรกิจอนุพันธ์

บริษัทได้เริ่มดำเนินงานในธุรกิจที่เกี่ยวกับการซื้อขายอนุพันธ์นอกตลาด
ใบสำคัญแสดงสิทธิอนุพันธ์และตราสารอนุพันธ์ทางการเงินใหม่ ๆ ที่เกี่ยวข้อง
อย่างเป็นทางการตั้งแต่เดือนสิงหาคม 2552
ในเบื้องต้นนี้ฝ่ายตราสารอนุพันธ์อยู่ในระหว่างการศึกษาข้อมูล หลักเกณฑ์และกฎระเบียบต่าง ๆ
ที่เกี่ยวข้อง โดยมีเป้าหมายในการออกเสนอขายใบสำคัญแสดงสิทธิอนุพันธ์ หุ้นกู้อนุพันธ์
(Structured Products) และตราสารอนุพันธ์ทางการเงินอื่นๆ (OTC Options) ภายในปี
2553 นอกจากนี้ยังวางแผนในการดำเนินงานให้ครอบคลุมถึงตลาดสัญญาซื้อขายล่วงหน้า (TFEX)
และธุรกรรมด้านอีทีเอฟ (Exchange Traded Fund : ETF) เช่น
การทำหน้าที่เป็นร่วมค้าหน่วยลงทุนอีทีเอฟ และการเป็นผู้ดูแลสภาพคล่อง เป็นต้น อีกด้วย

บริษัทมีแผนการที่จะออกเสนอขายใบสำคัญแสดงสิทธิอนุพันธ์ หรือ Derivative Warrants (DW)
ในไตรมาสแรกของปี 2553 เพื่อเป็นการสร้างทางเลือกและกลยุทธ์ใหม่ ๆ
ในการลงทุนให้กับลูกค้าของบริษัท ทั้งนี้ บริษัทได้รับอนุมัติให้ออกใบสำคัญแสดงสิทธิอนุพันธ์
ตามมติที่ประชุมผู้ถือหุ้นสามัญ ครั้งที่ 15 เมื่อวันที่ 2 เมษายน 2552 นอกจากนี้
บริษัทยังมีแผนที่จะสร้างพันธมิตรทางธุรกิจ เพื่อนำเสนออนุพันธ์ทางการเงินใหม่ ๆ เพิ่มเติม
เพื่อเป็นการร่วมพัฒนาตลาดทุนไทย และรักษาความเป็นผู้นำในตลาดต่อไป

ธุรกิจของบริษัทย่อย

1)  บริษัทหลักทรัพย์จัดการกองทุน แอสเซท พลัส จำกัด

บริษัทหลักทรัพย์จัดการกองทุน แอสเซท พลัส จำกัด (บลจ. แอสเซท พลัส)
ประกอบธุรกิจประเภทจัดการกองทุน โดยได้รับใบอนุญาตในการประกอบธุรกิจ ได้แก่

-   ใบอนุญาตประกอบธุรกิจหลักทรัพย์ประเภทการจัดการกองทุนรวม

-   ใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล

-   ใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์
    และการจัดจำหน่ายหลักทรัพย์ที่เป็นหน่วยลงทุน

-   ใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า

ทั้งนี้ บลจ. แอสเซท พลัส ดำเนินธุรกิจหลักในการบริหารจัดการกองทุน 2 ประเภท คือ
การจัดการกองทุนรวม และกองทุนส่วนบุคคล

บลจ. แอสเซท พลัส มีมูลค่าทรัพย์สินสุทธิภายใต้การจัดการกองทุน ณ วันที่ 30 ธันวาคม 2552
จำนวนทั้งสิ้น 21,105.87 ล้านบาท เพิ่มขึ้น 1,562.15 ล้านบาท จากมูลค่าทรัพย์สินสุทธิ ณ สิ้นปี
2551 จำนวน 19,543.72 ล้านบาท หรือเพิ่มขึ้นร้อยละ 7.99
เช่นเดียวกับทิศทางของอุตสาหกรรม ซึ่งเติบโตร้อยละ 23.47% มูลค่าทรัพย์สินสุทธิจำนวน
1,885,273.95 ล้านบาท ทั้งนี้ มูลค่าทรัพย์สินสุทธิของบลจ. แอสเซท พลัส
แยกตามธุรกิจการจัดการ ดังนี้

-   กองทุนรวม : มีกองทุนรวมภายใต้การจัดการทั้งสิ้นจำนวน 48 กองทุน รวมมูลค่าทรัพย์สินสุทธิ
    17,763.27 ล้านบาท เพิ่มขึ้น 401.27 ล้านบาท จากมูลค่าทรัพย์สินสุทธิ ณ สิ้นปี 2551
    จำนวน 17,362.01 ล้านบาทหรือเพิ่มขึ้นร้อยละ 2.31 โดยจำแนกตามประเภทกองทุน ได้แก่

    -   กองทุนตราสารหนี้ในประเทศ : จำนวน 16 กองทุน มูลค่าทรัพย์สินสุทธิ 8,228.31
        ล้านบาท

    -   กองทุนตราสารทุนในประเทศ : จำนวน 4 กองทุน มูลค่าทรัพย์สินสุทธิ 742.53
        ล้านบาท

    -   กองทุนรวมหุ้นระยะยาว : จำนวน 2 กองทุน มูลค่าทรัพย์สินสุทธิ 448.61 ล้านบาท

    -   กองทุนรวมเพื่อการเลี้ยงชีพ : จำนวน 3 กองทุน มูลค่าทรัพย์สินสุทธิ 284.81 ล้านบาท

    -   กองทุนรวมที่ลงทุนในตราสารหนี้ต่างประเทศ : จำนวน 15 กองทุน มูลค่าทรัพย์สินสุทธิ
        6,402.99 ล้านบาท

    -   กองทุนรวมที่ลงทุนในตราสารทุนต่างประเทศ : จำนวน 8 กองทุน มูลค่าทรัพย์สินสุทธิ
        1,656.02 ล้านบาท

-   กองทุนส่วนบุคคล : มีกองทุนภายใต้การจัดการ จำนวน 62 กองทุน รวมมูลค่าทรัพย์สินสุทธิ
    3,342.60 ล้านบาท เพิ่มขึ้น 1,160.89 ล้านบาท จากมูลค่าทรัพย์สินสุทธิ ณ สิ้นปี 2551
    จำนวน 2,181.71 ล้านบาท หรือเพิ่มขึ้นร้อยละ 53.21

ทั้งนี้ ผลการดำเนินงานในปี 2552 บลจ. แอสเซท พลัส มีกำไรสุทธิ 15.80 ล้านบาท
โดยมีรายได้รวมทั้งสิ้น 116.08 ล้านบาท ซึ่งเป็นรายได้จากค่าธรรมเนียมการจัดการลงทุน
113.61 ล้านบาท และรายได้จากการลงทุน 2.47 ล้านบาท มีค่าใช้จ่ายรวมทั้งสิ้น 92.73
ล้านบาท โดยเป็นค่าใช้จ่ายธุรกิจการจัดการการลงทุน 11.76 ล้านบาท
และค่าใช้จ่ายในการดำเนินงาน 80.97 ล้านบาท

การเปลี่ยนแปลงและพัฒนาการการประกอบธุรกิจและบริหารงานในรอบปี

ในรอบปี 2552 ที่ผ่านมา บลจ. แอสเซท พลัส ดำเนินธุรกิจในเชิงรุก
ทั้งด้านการจัดการกองทุนรวมและกองทุนส่วนบุคคล
โดยเน้นการสร้างความแตกต่างของผลิตภัณฑ์การลงทุน (Product Differentiate)
จากจุดแข็งทางธุรกิจของ บลจ. แอสเซท พลัส ทั้งในส่วนของการบริหารจัดการลงทุน
ระบบบริหารความเสี่ยง และความร่วมมืออันดีกับสถาบันการเงินในต่างประเทศ
ในการนำเสนอผลิตภัณฑ์ที่มีความน่าสนใจ เพื่อเพิ่มความหลากหลายของผลิตภัณฑ์
และเป็นทางเลือกในการกระจายการลงทุน
รวมถึงเป็นช่องทางในการสร้างโอกาสของผลตอบแทนที่สูงขึ้นตามความต้องการของผู้ลงทุน
นอกเหนือจากกองทุนตราสารหนี้ทั่วไป ดังนี้

-   กลุ่มกองทุนรวมต่างประเทศที่ลงทุนในกองทุน ETF : ได้แก่ กองทุนที่ลงทุนในกองทุน ETF
    ประเภทสินค้าโภคภัณฑ์ น้ำมัน และทองคำ และกองทุน ETF ดัชนี S&P500 ทั้งนี้
    กลุ่มกองทุนดังกล่าวมีจุดเด่นในด้านสภาพคล่องการลงทุนที่สามารถซื้อขายได้ทุกวันทำการและการชำระเงินค่าขายคืนที่รวดเร็ว

-   กลุ่มกองทุนที่สร้างผลตอบแทนเป้าหมาย หรือผลตอบแทนสุทธิเป็นบวก : ได้แก่กลุ่มกองทุน
    Smart Series
    เน้นการใช้เครื่องมือในด้านการบริหารความเสี่ยงสำหรับการลงทุนประเภทความเสี่ยงสูงและกลยุทธ์การลงทุนในการเลือกหลักทรัพย์
    เพื่อให้กองทุนสามารถจ่ายคืนผลตอบแทนแบบ Target return

2)  บริษัทที่ปรึกษา เอเซีย พลัส จำกัด

จัดตั้งบริษัทเมื่อเดือนเมษายน 2551 การดำเนินงานของบริษัทโปรดดูรายละเอียดในหัวข้อ 4
ธุรกิจวาณิชธนกิจ หน้า 20-22

(2) การตลาดและภาวะการแข่งขัน

(1) นโยบายและลักษณะการตลาดที่สำคัญ

กลยุทธ์การแข่งขัน

บริษัทยังคงมุ่งเน้นที่จะเป็นบริษัทหลักทรัพย์ชั้นนำที่ให้บริการที่มีคุณภาพและครบวงจร
เพื่อให้บริการแก่ลูกค้าในปัจจุบันและกลุ่มลูกค้าเป้าหมาย บริษัทได้พัฒนาระบบสารสนเทศ
บทวิเคราะห์หลักทรัพย์ที่มีคุณภาพและคุณภาพการบริการ
เพื่อเป็นเครื่องมือที่จะช่วยให้บริษัทสามารถแข่งขันในด้านการบริการและขยายส่วนแบ่งตลาดให้เพิ่มขึ้นอย่างต่อเนื่อง
นอกจากนี้ ยังมุ่งที่จะสร้างผลิตภัณฑ์ทางการเงินใหม่
เพื่อสนองความต้องการในการลงทุนเพื่อให้ได้ผลตอบแทนที่ดีแก่ลูกค้า
ในขณะเดียวกันก็มุ่งเน้นเรื่องการพัฒนาความรู้ความเข้าใจในพัฒนาการใหม่ ๆ ทางการเงิน
ให้แก่ลูกค้าและพนักงาน รวมทั้งการปรับตัวให้ทันกับการเปลี่ยนแปลงและการแข่งขันที่มีขึ้น

ลักษณะลูกค้า

บริษัทให้บริการแก่ลูกค้าทั้งในประเทศและต่างประเทศ จำแนกตามบัญชีซื้อขายหลักทรัพย์ ณ วันที่ 31
ธันวาคม 2552 มีดังนี้

  --------------------- ---------------- ----------------- ----------------
  ประเภทลูกค้า            ในประเทศ         ต่างประเทศ         รวม

  บุคคลธรรมดา            38,555           1,557             40,112

  นิติบุคคล                1,135            66                1,201

  รวม จำนวนบัญชี          39,690           1,623             41,313
  --------------------- ---------------- ----------------- ----------------

(2) ภาวะการแข่งขัน

ภาพรวมตลาดหลักทรัพย์ปี 2552

ต้องถือว่าปี 2552 เป็นปีทองของตลาดหุ้นไทย
เพราะแม้เศรษฐกิจโลกยังต้องเผชิญกับผลกระทบจากวิกฤติซับไพร์ม
แต่ตลาดหุ้นไทยยังสามารถฟื้นตัวจากจุดต่ำสุดที่ 390 จุด เมื่อปลายปี 2551
ขึ้นมาแตะระดับสูงสุดของปีที่ 758 จุด (เมื่อวันที่ 13 ตุลาคม 2552) โดยให้ผลตอบแทนที่สูงถึง
63% ซึ่งใกล้เคียงกับค่าเฉลี่ยของตลาดหุ้นทั่วโลก
ทั้งนี้เป็นผลจากการที่ธนาคารกลางทั่วโลกหันมาออกมาตรการกระตุ้นเศรษฐกิจ
รวมถึงการใช้นโยบายการเงินที่อ่อนตัว โดยการลดอัตราดอกเบี้ยนโยบายลงอย่างต่อเนื่อง
จนทำให้อัตราดอกเบี้ยนโยบายของหลายประเทศเข้าใกล้ศูนย์ อาทิ
อัตราดอกเบี้ยนโยบายของสหรัฐฯ (FED Rate) เหลือ 0-0.25%
และอัตราดอกเบี้ยนโยบายของญี่ปุ่น (Overnight Call Rate) อยู่ที่ 0.1%
ขณะที่อัตราดอกเบี้ยนโยบายของไทยลดลงมาเหลือ 1.25% โดยลดลง 3.75% จากอัตราสูงสุด 5%
ในปี 2549 ทำให้อัตราการเติบโตของเศรษฐกิจโลก ค่อยๆฟื้นตัว (โดยแสดงตัวเลขติดลบน้อยลง)
พร้อมกับสามารถเรียกความเชื่อมั่นของนักลงทุนเริ่มกลับมาอีกครั้ง นอกจากนี้
ผลประกอบการของบริษัทจดทะเบียนในตลาดหุ้นทั่วโลกมีการฟื้นตัวในลักษณะเดียวกัน
สะท้อนจากผลประกอบการของบริษัทจดทะเบียนไทยที่สามารถแสดงกำไรสุทธิได้ 8.4 หมื่นล้านบาท
ในไตรมาสแรกของปี 2552 พลิกจากที่ขาดทุนสูงกว่า 9.6 หมื่นล้านบาท ในไตรมาสที่ 4 ของปี
2551 และผลประกอบการของตลาดมีแนวโน้มดีขึ้นต่อเนื่องในช่วงที่เหลือของปี 2552

  -----------------------------------------------------------------------
  การเปลี่ยนแปลงของดัชนีตลาดหุ้นโลก ปี 2552

  []
  -----------------------------------------------------------------------

  -----------------------------------------------------------------------
  กำไรสุทธิรายไตรมาส

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย

อย่างไรก็ตามในช่วงไตรมาส 4 ของปี 2552 พบว่าตลาดหุ้นไทยต้องประสบภาวะตกต่ำอีกครั้ง
หลังจากที่ศาลปกครองกลางมีคำสั่งให้ระงับ 76 โครงการในนิคมอุตสาหกรรมมาบตาพุด
เนื่องจากขัดรัฐธรรมนูญปี 2550 มาตรา 66 และ 67
ซึ่งกำหนดให้โรงงานอุตสาหกรรมที่อาจจะก่อให้เกิดผลกระทบต่อชุมชนอย่างรุนแรง
ต้องทำการศึกษาและประเมินผลกระทบต่อคุณภาพสิ่งแวดล้อม (EIA)
และสุขภาพของประชาชนในชุมชน (HIA) รวมทั้งต้องรับฟังความคิดเห็นจากชุมชนด้วย
ส่งผลกระทบให้ทั้ง 76 โครงการ ต้องเลื่อนการก่อสร้างออกไประยะหนึ่ง
ซึ่งฝ่ายวิจัยคาดว่าต้องใช้เวลาประมาณ 6-12 เดือน
จากระยะเวลาที่วางแผนไว้เดิมกว่าจะก่อสร้างแล้วเสร็จ
ขึ้นกับความพร้อมของผู้ประกอบการแต่ละราย
ทั้งนี้คาดว่าจะก่อให้เกิดผลกระทบต่อเศรษฐกิจในวงกว้าง
โดยมิใช่กระทบโดยตรงต่อบริษัทจดทะเบียนขนาดใหญ่ในกลุ่มบริษัท ปตท. (PTT)
และเครือซีเมนต์ไทย (SCG) เท่านั้น
แต่กระทบต่อภาพพจน์และความเชื่อมั่นของการลงทุนโดยตรงจากต่างประเทศ
นอกจากนี้ยังมีผลกระทบต่อกลุ่มธนาคารพาณิชย์ไทย
ที่เป็นเจ้าหนี้หลักในประเทศในการปล่อยกู้แก่โครงการเหล่านั้นอีกด้วย
โดยเงินกู้สำหรับโครงการดังกล่าวมีมูลค่ากว่า 2 แสนล้านบาท (เบิกจ่ายไปแล้ว 9.5
หมื่นล้านบาท) นอกจากนี้ยังมีประเด็นวิกฤติการเงินในดูไบ กรณีปัญหาสภาพคล่องของดูไบ เวิลด์
ที่ไม่สามารถชำระหนี้ที่ถึงกำหนดจำนวนกว่า 6 หมื่นล้านเหรียญสหรัฐฯได้ ทำให้ตลาดหุ้นไทย
(เช่นเดียวกับตลาดหุ้นโลก) ต้องกลับเข้าสู่ภาวะซบเซาจนจนถึงสิ้นปี 2552 ดัชนีตลาดหลักทรัพย์
(SET Index) ปิดที่ 734.54 จุด หรือเพิ่มขึ้น 63% จากสิ้นปี 2551 ด้วยมูลค่าการซื้อขายรวม
1.8 หมื่นล้านบาทต่อวัน เพิ่มขึ้น 6.8% จากปีที่ผ่านมา โดยนักลงทุนต่างชาติมียอดซื้อสุทธิ 3.8
หมื่นล้านบาท พลิกจากที่มียอดขายสุทธิกว่า 1.6 แสนล้านบาท ในปี 2551
ทั้งนี้บริษัทหลักทรัพย์เอเซีย พลัส จำกัด (มหาชน) มีส่วนแบ่งการตลาด 5.7% เป็นอันดับ 2
รองจากบริษัทหลักทรัพย์ กิมเอ็ง (ประเทศไทย) จำกัด (มหาชน)

  -----------------------------------------------------------------------
  ส่วนแบ่งการตลาดของบริษัทหลักทรัพย์ 10 อันดับแรก

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย

  -----------------------------------------------------------------------
  มูลค่าการซื้อขายสุทธิของนักลงทุนต่างชาติ รายไตรมาส

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย

แนวโน้มธุรกิจหลักทรัพย์ในปี 2553

ภาวะเศรษฐกิจโลกในปี 2553 คาดว่าจะฟื้นตัวจากปี 2552 โดยคาดการณ์ว่าอัตราการเติบโตของ
GDP ของประเทศสำคัญ เช่น สหรัฐอเมริกา อียู และญี่ปุ่น จะมีแนวโน้มพลิกจากติดลบในปี 2552
กลับเป็นบวกในระดับราว 1.5% 0.3% และ 1.7% ตามลำดับ เช่นเดียวกับประเทศไทย
คาดว่าอัตราการเติบโตของ GDP จะเท่ากับ 3% ดีขึ้นมากจากที่มีแนวโน้มติดลบ 3% ในปี 2551
โดยปัจจัยที่สนับสนุนจะมาจากภาคส่งออกเป็นหลัก รองลงมาคือ การลงทุนของภาครัฐ
ซึ่งคาดว่าจะขยายตัวสูงสุดในรอบ 4 ปี ที่ระดับ 5.2%
เนื่องจากได้รับแรงกระตุ้นจากโครงการไทยเข้มแข็งของรัฐบาล ที่มีงบลงทุนกว่า 1.4 ล้านล้านบาท
ที่จะทยอยเบิกจ่ายไม่ต่ำกว่า 10% ในปี 2553

  -----------------------------------------------------------------------
  คาดการณ์ EPS และ EPS Growth ของตลาด

  []
  -----------------------------------------------------------------------

ที่มา : ฝ่ายวิจัย บมจ. หลักทรัพย์ เอเชีย พลัส

ฝ่ายวิจัย บมจ.หลักทรัพย์ เอเซีย พลัส คาดว่ากำไรสุทธิของบริษัทจดทะเบียนในตลาดหลักทรัพย์
ในปี 2553 จะปรับตัวเพิ่มขึ้นในอัตรา 13% จากปีที่ผ่านมา ชะลอตัวลงจากอัตรา 37% ในปี 2552
หรือ กำไรต่อหุ้น (EPS) จะอยู่ที่ 63.04 บาท เทียบกับ 55.71 บาท ในปี 2552 ทั้งนี้
การเติบโตของกำไรในปี 2553 จะมาจากการฟื้นตัวของอุตสาหกรรมส่งออกเป็นหลัก
โดยเฉพาะชิ้นส่วนรถยนต์ และชิ้นส่วนอิเล็กทรอนิกส์ เป็นต้น
ดัชนีหุ้นไทยที่เคลื่อนไหวในระดับใกล้เคียงกับ 700 จุด ในช่วงเดือนกุมภาพันธ์ 2553 ทำให้มีค่า
PER ปี 2553 อยู่ที่เพียง 11 เท่า ซึ่งต่ำกว่าค่าเฉลี่ยในช่วงปกติที่ 12-14 เท่า
และต่ำกว่าค่าเฉลี่ยของตลาดหุ้นในภูมิภาคเอเซีย (ไม่รวมญี่ปุ่น) ที่ราว 13.5 เท่า
จึงเชื่อว่าดัชนีหุ้นไทยน่าประสบภาวะตกต่ำสุดในช่วงไตรมาสแรกของปี 2553
เนื่องจากได้รับแรงกดดันรอบด้านทั้งจากปัจจัยภายนอก และ ภายในประเทศ
แต่น่าจะมีแนวโน้มดีขึ้นในไตรมาส 2 และ 3 ของปีนี้ หลังจากปัจจัยกดดันต่าง ๆ เริ่มคลี่คลาย

  -----------------------------------------------------------------------
  PER Band ของตลาดหุ้นไทย

  []
  -----------------------------------------------------------------------

ที่มา : ฝ่ายวิจัย บมจ. หลักทรัพย์ เอเชีย พลัส

  -----------------------------------------------------------------------
  PER ของตลาดหุ้นไทย และตลาดภูมิภาค

  []
  -----------------------------------------------------------------------

ที่มา : ฝ่ายวิจัย บมจ. หลักทรัพย์ เอเชีย พลัส

ทั้งนี้ ปัจจัยลบในประเทศที่กดดันตลาดในช่วงในต้นปี 2553 ได้แก่ ปัญหาเงินเฟ้อ
ซึ่งมีแนวโน้มที่จะแตะระดับ 4-5% หากราคาน้ำมันดิบซึ่งเป็นองค์ประกอบสำคัญที่มีผลต่อภาวะเงินเฟ้อ
ปรับตัวเพิ่มสูงขึ้นกว่า 75 เหรียญฯ ต่อ บาร์เรล ไปถึง 80 เหรียญฯ ต่อ บาร์เรล
ซึ่งจะมีผลทำให้อัตราผลตอบแทนสุทธิติดลบ จึงมีแนวโน้มที่ คณะกรรมการนโยบายการเงิน (กนง.)
จะปรับเพิ่มอัตราดอกเบี้ยนโยบายขึ้นราว 0.5% ในช่วงครึ่งปีหลังของปี
สอดคล้องกับแนวโน้มอัตราดอกเบี้ยโลก โดยเฉพาะของประเทศสหรัฐอเมริกา
นอกจากนี้ยังมีปัญหาการเมืองภายในประเทศของไทย โดยเฉพาะประเด็นการแก้ไขรัฐธรรมนูญ
ที่พรรคประชาธิปัตย์มีมติไม่สนับสนุนการแก้ไขทั้งในการร่วมลงชื่อเสนอญัตติ และการยกมือสนับสนุน
ซึ่งหลังจากมีมติดังกล่าวดูเหมือนว่าระดับความไว้วางใจกันระหว่างพรรคแกนนำ กับ
พรรคร่วมรัฐบาลถูกลดระดับลงไป
ซึ่งอาจสร้างปัญหาขึ้นมาได้ในการอภิปรายไม่ไว้วางใจรัฐบาลที่กำลังจะเกิดขึ้นในอนาคตอันใกล้
โดยสถานการณ์ดังกล่าวอาจนำไปสู่การเปลี่ยนแปลงทางสภา ไม่ว่าจะเป็นรูปแบบของการยุบสภาฯ
หรือสลับขั้วในการจัดตั้งรัฐบาล
ขณะที่การเคลื่อนไหวนอกสภาของกลุ่มแนวร่วมประชาธิปไตยต่อต้านเผด็จการแห่งชาติ (นปช.)
ยังเป็นปัจจัยที่ต้องจับตามองอย่างใกล้ชิด
โดยเฉพาะอย่างยิ่งมีกระแสข่าวที่ชี้นำไปถึงโอกาสที่จะเกิดเหตุการณ์รุนแรงเพิ่มมากขึ้นทุกขณะ
ในช่วงที่ใกล้กำหนดที่ศาลฎีกาแผนกคดีอาญาของผู้ดำรงตำแหน่งทางการเมือง
จะมีคำพิพากษาคดียึดทรัพย์ 7.6 หมื่นล้านบาทออกมา

นอกจากนี้ปัจจัยเสี่ยงจากวิกฤติเศรษฐกิจโลก
อันเป็นผลกระทบที่เกิดขึ้นต่อเนื่องจากวิกฤติการเงินในสหภาพ ยุโรป
โดยเฉพาะปัญหาที่เกิดขึ้นจากประเทศเล็ก ๆ เช่น โปรตุเกส ไอร์แลนด์ กรีซ และสเปน เป็นต้น
เนื่องจากรัฐบาลของประเทศเหล่านี้มีภาระหนี้สาธารณะสูง
จากการดำเนินนโยบายขาดดุลงบประมาณต่อเนื่องมาเป็นเวลานาน
ส่งผลให้สถาบันจัดอันเครดิตชั้นนำของโลกได้ปรับลดเครดิตไปแล้วในช่วงที่ผ่านมา
ส่งผลกระทบในวงกว้าง ทั้งต่อ การลงทุนในตราสารทางการเงินและตลาดหุ้นโลก

ภาวะการแข่งขัน

ธุรกิจหลักทรัพย์ในปี 2553 มีแนวโน้มเผชิญการแข่งขันที่รุนแรงมากขึ้น
เนื่องจากเป็นปีแรกที่มีการคิดอัตราค่าธรรมเนียมนายหน้าซื้อขายหลักทรัพย์แบบขั้นบันได (Sliding
scale) โดยมีผลตั้งแต่วันที่ 1 มกราคม 2553 ถึงวันที่ 31 ธันวาคม 2554
จากเดิมที่กำหนดอัตราคงที่ 0.25% ของมูลค่าการซื้อขาย
(ก่อนจะมีการเปิดเสรีอย่างเต็มรูปแบบในปี 2555) ทั้งนี้
คาดว่าการแข่งขันจะรุนแรงมากขึ้นในกลุ่มลูกค้าที่มีมูลค่าการซื้อขายแต่ละวันสูงเกินกว่า 20 ล้านบาท
ซึ่งเป็นกลุ่มที่สามารถต่อรองค่านายธรรมเนียมฯได้อย่างเสรี โดยคาดว่าโบรกเกอร์ขนาดใหญ่
ซึ่งมีทีมงานวิจัยเต็มรูปแบบ น่าจะหลีกเลี่ยงการแข่งขันด้านราคา
เนื่องจากจะเน้นการบริการโดยเฉพาะคุณภาพงานวิจัย เพื่อดึงดูดลูกค้ามากขึ้น

อย่างไรก็ตาม
กลยุทธ์การปรับตัวเพื่อความอยู่รอดของบริษัทหลักทรัพย์ในระยะยาวมีความจำเป็นอย่างมาก
โดยเฉพาะการหารายได้ใหม่ๆ เข้ามาเสริม เช่น
รายได้ค่าธรรมเนียมจากการให้บริการเป็นตัวแทนในการขายหน่วยลงทุน หรือตราสารทางการเงิน
และการเป็นนายหน้าซื้อขายตราสารอนุพันธ์ เป็นต้น
การบริหารต้นทุนอย่างมีประสิทธิภาพเป็นสิ่งจำเป็น รวมถึงการควบรวมกิจการ
โดยเฉพาะระหว่างบริษัทหลักทรัพย์ขนาดเล็ก ซึ่งถือว่าเป็นกลยุทธ์ที่เกิดขึ้นหลายราย (แห่ง) ในปี
2552 ดังตัวอย่างเช่น บล. เคทีบี จำกัด แม้เป็นบริษัทขนาดเล็ก โดยมีส่วนแบ่งตลาดเพียง 1%
แต่เป็นผู้เข้าซื้อสินทรัพย์ดำเนินงาน ของ บมจ. หลักทรัพย์ ซีมิโก้ ซึ่งขณะนั้นมีส่วนแบ่งตลาด 4%
และ บล. เคทีบี จำกัด ได้เปลี่ยนชื่อเป็น บล. เคที ซีมิโก้ จำกัด ขณะที่ บมจ. หลักทรัพย์ ซีมิโก้
ยังคงรักษาสัดส่วนการถือหุ้นใน บล. เคที ซีมิโก้ จำกัด ที่ระดับ 49% ของทุนเรียกชำระแล้ว
เช่นเดิม ดังนั้นภายหลังการโอนสินทรัพย์เสร็จสิ้น บมจ. หลักทรัพย์ ซีมิโก้
จะมีรายได้หลักจากการรับรู้ส่วนแบ่งกำไรจาก เงินลงทุนใน ใน บล. เคที ซีมิโก้ จำกัด เท่านั้น
ทำให้ บมจ. หลักทรัพย์ ซีมิโก้ เปลี่ยนสภาพเป็น Holding Company โดยสิ้นเชิง

ตามมาด้วยการควบรวมกิจการของบริษัทหลักทรัพย์ขนาดเล็ก 3 แห่ง คือ บมจ. หลักทรัพย์ ไซรัส
บล. สินเอเซีย จำกัด และ บล. ฟินันซ่า จำกัด โดยในขั้นตอนการโอนสินทรัพย์นั้น บมจ.
หลักทรัพย์ ไซรัส เป็นแกนนำในการควบรวมกิจการของบริษัทหลักทรัพย์ อีก 2 แห่งดังกล่าว
กล่าวคือ บมจ. หลักทรัพย์ ไซรัส จะรับโอนสินทรัพย์ดำเนินงานของ บล. ฟินันซ่า จำกัด ทั้งหมด
โดยแลกกับการที่ผู้ถือหุ้นรายใหญ่ของ บมจ. หลักทรัพย์ ไซรัส
จะต้องขายหุ้นสามัญที่ถืออยู่เดิมบางส่วน คือ 24.69% ของจำนวนหุ้นที่ชำระแล้ว ให้กับ บมจ.
ฟินันซ่า (จดทะเบียนในตลาดทรัพย์ ภายใต้ FNS) ในฐานะที่เป็นผู้ถือหุ้น 100% ใน บล. ฟินันซ่า
จำกัด ขณะเดียวกัน บมจ. หลักทรัพย์ ไซรัส ได้ออกหุ้นเพิ่มทุนใหม่ ให้กับ บมจ. ธนาคารสินเอเซีย
ในฐานะที่เป็นผู้ถือหุ้นใหญ่ 86.5% ใน บล. สินเอเซีย จำกัด เพื่อแลกกับการซื้อหุ้นของ บล.
สินเอเซีย จำกัด โดยภายหลังจากการควบรวมเสร็จสิ้น บล. สินเอเซีย จำกัด และ บมจ. ฟินันซ่า
จะถือหุ้นในบริษัทหลักทรัพย์ใหม่ ซึ่งได้เปลี่ยนชื่อภายหลังเป็น บมจ.หลักทรัพย์ ฟินันเซีย ไซรัส
ในสัดส่วน 22% และ 19% ตามลำดับ ขณะที่ผู้ถือหุ้นใหญ่เดิมของ บมจ. ไซรัส
ลดสัดส่วนการถือหุ้นลงเหลือ 11.9%

และล่าสุดกรณี บมจ. หลักทรัพย์ ยูโอบี เคย์เฮียน (ประเทศไทย) ยังประกาศเข้าซื้อสินทรัพย์ของ
บมจ. หลักทรัพย์ เมอร์ชั่น พาร์ทเนอร์ ซึ่งขณะนี้ยังอยู่ระหว่างดำเนินการ

ภาพรวมธุรกิจวาณิชธนกิจปี 2552 และแนวโน้มปี 2553

ธุรกิจวาณิชธนกิจ (Investment Banking) ในปี 2552
ถือว่าได้รับผลกระทบจากสถานการณ์ตลาดผันผวน สะท้อนจากมูลค่าการระดมทุนตลอดปี 2552
ลดลงกว่า 60% จากปี 2551 เหลือเพียง 1 หมื่นล้านบาทเศษ โดยมีบริษัทเข้าจดทะเบียน 22
บริษัท (เปรียบเทียบกับปี 2551 ซึ่งมี 15 บริษัท)
ซึ่งแบ่งเป็นจดทะเบียนในตลาดหลักทรัพย์แห่งประเทศไทย (SET) และตลาดใหม่ (MAI)
จำนวนเท่ากัน ทั้งนี้ หุ้นที่มีการระดมทุนสูงสุดคือ บริษัทกรุงเทพประกันชีวิต จำกัด (มหาชน) (BLA)
แต่มีมูลค่าเพียง 2.7 พันล้านบาท เท่านั้น
ขณะที่ส่วนที่เหลือกว่าครึ่งเป็นการระดมทุนของกองทุนอสังหาริมทรัพย์ (Property Fund)

สำหรับปี 2553 คาดว่าธุรกิจวาณิชธนกิจ ยังคงอยู่ในช่วงชะลอตัวเช่นกัน
เนื่องจากไม่มีหุ้นขนาดใหญ่รอเข้าจดทะเบียน ไม่ว่าจะเป็นหุ้นรัฐวิสาหกิจหรือบริษัทเอกชน
แต่อย่างไรก็ตาม รายได้ค่าธรรมเนียมอื่น ๆ ที่คาดว่าจะมีความสำคัญมากขึ้นได้แก่
การเป็นที่ปรึกษาให้กับบริษัทจดทะเบียนในการปรับโครงสร้างธุรกิจรวมถึงการเป็นที่ปรึกษาในการซื้อ
หรือควบรวมกิจการ (M&A)
ซึ่งมีแนวโน้มเพิ่มมากขึ้นในภาวะการปัจจุบันเนื่องจากการแข่งขันที่รุนแรงขึ้น ได้แก่ กลุ่มพลังงาน
(PTT ได้แก่ PTTAR+IRPC+PTTCH) สถาบันการเงิน (SCIB เป็นบริษัทเป้าหมาย) ประกันภัย
และธุรกิจหลักทรัพย์ เป็นต้น

  -----------------------------------------------------------------------
  มูลค่าการระดมทุนของตลาดหลักทรัพย์แห่งประเทศไทย

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย

มูลค่าการระดมทุนนี้ เป็นมูลค่ารวมของการออกหุ้นสามัญและ การออกกองทุนรวมอสังหาริมทรัพย์ (
Property Fund)

ภาวะการซื้อขายของตลาดตราสารอนุพันธ์ (TFEX) ปี 2551 และแนวโน้มปี 2552

ปี 2552 นับว่าธุรกิจการซื้อขายตลาดตราสารอนุพันธ์ (TFEX) มีการเติบโตอย่างต่อเนื่อง
และอยู่ในระดับที่น่าพอใจ หากเปรียบเทียบกับช่วงระยะเวลาที่เปิดตลาดตราสารอนุพันธ์ครั้งแรก
เมื่อวันที่ 28 เมษายน 2549 ทั้งนี้พบว่านักลงทุนสถาบันทั้งในประเทศและต่างประเทศ
รวมถึงนักลงทุนทั่วไป ให้ความสนใจเข้ามาซื้อขายเพิ่มขึ้นเป็นลำดับ
โดยหากพิจารณามูลค่าการซื้อขายเฉลี่ยต่อวัน พบว่าเพิ่มขึ้นราว 45.2% เป็นวันละ 5.59
พันล้านบาท (เปรียบเทียบปี 2551 เฉลี่ย 3,810 พันล้านบาท) และทำให้สัญญาคงค้าง (Open
Interest) เฉลี่ยในปี 2552 อยู่ที่ 28,228 สัญญา หรือเพิ่มขึ้น 24.32%
(เปรียบเทียบกับเฉลี่ยวันละ 22,747 สัญญา ในปี 2551)

  -----------------------------------------------------------------------
  ธุรกรรมการซื้อขาย TFEX ในปี 2549-2552

  []
  -----------------------------------------------------------------------

ที่มา : บริษัท ตลาดอนุพันธ์ (ประเทศไทย) จำกัด (มหาชน)

ท่ามกลางสภาวะตลาดหุ้นที่ผันผวนในปี 2552 พบว่านักลงทุนสถาบันได้ใช้ตลาดตราสารอนุพันธ์
เพื่อการบริหารความเสี่ยง และลดความผันผวนของผลตอบแทนของกองทุนมากขึ้น
โดยเมื่อพิจารณาปริมาณการซื้อขายรวมของนักลงทุนสถาบันในปี 2552 จะพบว่า
มีปริมาณเพิ่มขึ้นจากปี 2551 ราว 60% หรือคิดเป็นเงิน 390.2 พันล้านบาท (เปรียบเทียบกับปี
2551 ที่มีปริมาณการซื้อขาย 243.4 พันล้านบาท) ซึ่งทำให้สัดส่วนของนักลงทุนประเภทสถาบัน
เพิ่มขึ้นอย่างมีนัยสำคัญ จากระดับ 15% ในปี 2551 เป็น 28% ในปี 2552

  -----------------------------------------------------------------------
  ส่วนแบ่งตลาดของนักลงทุนรายประเภทแบ่งตามปริมาณสัญญาซื้อขาย

  []
  -----------------------------------------------------------------------

ที่มา : บริษัท ตลาดอนุพันธ์ (ประเทศไทย) จำกัด (มหาชน)

ขณะเดียวกัน ปี 2552 ตลาดตราสารอนุพันธ์ (TFEX) ได้เพิ่มสินค้าใหม่อีก 2 ประเภท (ด้วยกัน)
คือ Gold Futures และ Single Stock Futures
ซึ่งสินค้าทั้งสองนี้ได้รับความนิยมเป็นอย่างสูงจากนักลงทุนในการใช้เป็นอีกทางเลือกหนึ่งสำหรับการลงทุนในตลาด
TFEX โดยเฉพาะ Gold Futures ที่มีอัตราการเติบโตของปริมาณการซื้อขายระหว่างปีที่โดดเด่น
คือมีการปรับเพิ่มขึ้นกว่า 827% (จำนวนสัญญาในไตรมาสที่ 4 ปี 2552 ที่มีจำนวน 195,151 สัญญา
เปรียบเทียบกับไตรมาสที่ 1 ปี 2552 ที่มีจำนวน 21,046 สัญญา) และในส่วนของ Single
Stock Futures ก็มีอัตราการเติบโตระหว่างปีที่สูงมากด้วยเช่นเดียวกัน คือมีการปรับเพิ่มขึ้นกว่า
1,878% (จำนวนสัญญารวมในไตรมาสที่ 4 ปี 2552 (ที่) มีจำนวน 75,931 สัญญา
เปรียบเทียบกับไตรมาสที่ 1 ปี 2552 ที่มีจำนวน 3,838 สัญญา)

  -----------------------------------------------------------------------
  ธุรกรรมการซื้อขาย Gold Futures ในปี 2552

  []
  -----------------------------------------------------------------------

ที่มา : บริษัท ตลาดอนุพันธ์ (ประเทศไทย) จำกัด (มหาชน)

  -----------------------------------------------------------------------
  ธุรกรรมการซื้อขาย Single Futures ในปี 2552

  []
  -----------------------------------------------------------------------

ที่มา : บริษัท ตลาดอนุพันธ์ (ประเทศไทย) จำกัด (มหาชน)

สำหรับแนวโน้มตลาดตราสารอนุพันธ์ (TFEX) ในปี 2553
คาดว่ามีแนวโน้มปรับตัวเพิ่มขึ้นต่อเนื่องจากปี 2552 ทั้งในด้านมูลค่าและสัญญาซื้อขาย
เนื่องจากภาวะตลาดหุ้นที่ยังคงผันผวนและพัฒนาการของตลาดตราสารอนุพันธ์ (TFEX)
ที่มีการเติบโตมาตลอด 4 ปี จะส่งเสริมให้นักลงทุนทั้งในประเทศ ต่างประเทศและนักลงทุนสถาบัน
เพิ่มความนิยมในตลาดตราสารอนุพันธ์ เพื่อใช้ในการบริหารความเสี่ยง
และลดความผันผวนของผลตอบแทน อีกทั้งกลยุทธ์ในการเพิ่มสินค้าของตลาดตราสารอนุพันธ์ (TFEX)
ที่จะมีการเพิ่ม Mini Gold Futures ที่มีขนาดสัญญาปรับจากทองคำ 50 บาท ต่อ 1 สัญญา
มาเป็น 10 บาทต่อ 1 สัญญา ซึ่งคาดว่าน่าจะเริ่มเข้ามาทำการซื้อขายได้ในงวด 6 เดือนหลังของปี
2553 น่าจะเป็นอีกสินค้าหนึ่งที่ได้รับความนิยมเป็นอย่างสูง
และจะทำให้ภาพรวมของปริมาณการซื้อขายในตลาดตราสารอนุพันธ์ (TFEX) ในปี 2553
มีแนวโน้มที่จะปรับเพิ่มขึ้นอย่างก้าวกระโดดจากปี 2552

แนวโน้มธุรกิจการจัดการกองทุน

ในปี 2552 มูลค่าทรัพย์สินสุทธิของอุตสาหกรรมธุรกิจกองทุนรวม ณ วันที่ 30 ธันวาคม 2552
เท่ากับ 1,676,301.08 ล้านบาท เพิ่มขึ้นจากสิ้นปี 2552 จำนวน 317,627.37 ล้านบาท
จากมูลค่าทรัพย์สินสุทธิ ณ ปี 2551 จำนวน 1,358.67 ล้านบาทหรือเพิ่มขึ้น 23.38%

สำหรับแนวโน้มธุรกิจปี 2553 คาดว่าภาวะการแข่งขันในอุตสาหกรรมยังคงมีอยู่สูง
โดยคาดว่าปัจจัยด้านสภาวะการลงทุนจะมีผลต่อความเชื่อมั่นในการลงทุนและการเลือกลงทุนในกองทุนต่าง
ๆ ของผู้ลงทุน
ซึ่งบริษัทจัดการจะต้องคัดสรรผลิตภัณฑ์การลงทุนที่เหมาะสมกับสภาวะการลงทุนในแต่ละจังหวะ
และสอดคล้องกับความต้องการของ ผู้ลงทุน

ในส่วนของกองทุนเพื่อสิทธิประโยชน์ทางภาษี ได้แก่
กองทุนรวมหุ้นระยะยาวและกองทุนรวมเพื่อการเลี้ยงชีพจะยังคงขยายตัวอย่างต่อเนื่อง
จากการความต้องการของผู้ลงทุนที่มีวัตถุประสงค์ในการลดหย่อนภาษีเป็นหลัก
และการแข่งขันด้านการส่งเสริมการขายของบริษัทจัดการต่าง ๆ ที่มีมากขึ้น
สะท้อนจากต้นทุนการส่งเสริมการขายที่มีแนวโน้มเพิ่มขึ้นและการเพิ่มช่องทางการชำระค่าซื้อหน่วยลงทุนโดยผ่านบัตรเครดิตของบริษัทจัดการในเครือธนาคารพาณิชย์

ทั้งนี้ ในปี 2553 บริษัทฯ จะยังคงเน้นการทำตลาดเชิงรุก
โดยการใช้นวัตกรรมทางการเงินและการบริหารความเสี่ยงด้านการลงทุน
ในการสร้างผลิตภัณฑ์การลงทุนทั้งในและต่างประเทศที่มีลักษณะเฉพาะตัว
เพื่อรองรับความต้องการของผู้ลงทุนในส่วนกองทุนรวมและกองทุนส่วนบุคคล
ที่มีความต้องการและระดับความเสี่ยงที่ยอมรับได้แตกต่างกัน

  (3) การจัดหาผลิตภัณฑ์หรือบริการ

(ก) แหล่งที่มาของเงินทุน

ในปี 2552 บริษัทใช้แหล่งเงินทุนจากทั้งในส่วนของหนี้สินและส่วนของผู้ถือหุ้น
โดยบริษัทมียอดทรัพย์สินเป็นตั๋วสัญญาใช้เงิน ณ 31 ธันวาคม 2552 เป็นจำนวน 300 ล้านบาท
ซึ่งเป็นตั๋วสัญญาใช้เงินประเภทชำระคืนเมื่อทวงถามและคิดอัตราดอกเบี้ยเฉลี่ยต่อปีที่ ร้อยละ 1.00
อย่างไรก็ตาม
บริษัทยังมีวงเงินกู้ยืมเบิกเงินเกินบัญชีกับธนาคารพาณิชย์และวงเงินกู้ยืมระยะสั้นกับสถาบันการเงินที่เหลืออยู่อีกเป็นวงเงิน
440 ล้านบาท

(ข) การดำรงอัตราส่วนเงินกองทุนสภาพคล่องสุทธิ

บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการ
ก.ล.ต. ณ วันที่ 31 ธันวาคม 2552 บริษัทมีเงินกองทุนสภาพคล่องสุทธิเท่ากับ 2,918.66
ล้านบาท คิดเป็นร้อยละ 213.10 ของหนี้สินทั่วไป
ซึ่งเพียงพอตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ ก.ล.ต.
กำหนดไว้ คือไม่ต่ำกว่าร้อยละ 7 ของหนี้สินทั่วไป